Mézeskalácsot sütöttek a Mircea Eliade Iskola diákjai | Friss Újság
Mézeskalácsot sütöttek a Mircea Eliade Iskola diákjai Utoljára módositva: 2014-12-19 10:21:54 Finom illatok terjengtek ezen a héten a szatmárnémeti Mircea Eliade Általános Iskola kisdiákjainak osztályában: a magyar tagozatos nulladik, I. D és IV. E osztály diákjai a szülők és tanítók segítségével ötletes mézeskalács-figurákat sütöttek és díszítettek.
Az előkészítősök büszkén mutatták az elkészült angyalkákat
A szatmári iskola magyar elemi tagozatán már hagyománnyá vált a közös mézeskalács-sütés, a karácsonyváró foglalkozásra pedig ebben az évben is nagy izgalommal készült már napokkal korábban Koncz Tünde tanítónő előkészítő osztálya, Román Melinda tanítónő I. D osztálya és Leiti Mónika tanítónő IV. E osztálya — ezúttal a szüleik is elkísérték őket.
Az elsősök nagyon élvezték a mézeskalács-sütést
A közös munka nagyon vidáman zajlott, a hangulatot pedig karácsonyi zenei aláfestés tette még ünnepibbé. A lelkes kisdiákok együtt gyúrták a mézeskalács alapját édesanyjukkal, nagymamájukkal, majd ott helyben kiszaggatták és meg is sütötték. Az illatozó mézeskalácsokat aztán ki-ki ügyességéhez és kreativitásához mérten díszítette dióval, mogyoróval, mazsolával, hogy az elkészült alkotások aztán méltó díszei legyenek az ünnepi fenyőnek. Amíg pedig a mézeskalácsok sültek, addig a gyerekek kézműves-foglalkozáson vettek részt, az előkészítősök és az elsősök szép angyalkákat készítettek tortapapírból, a negyedikesek pedig remek képeslapokat, amelyek akár a boltokban is megállnák a helyüket. A negyedikesek ráadásul egy nagyon szép mézeskalács-házikót is elkészítettek, amelyet minden betérő megcsodált az osztályukban.
A negyedikesek idén is elkészítették az osztály mézeskalács-házikóját
„Idén is remek hangulatban teltek a karácsonyváró foglalkozások, jó alkalom volt ez arra, hogy a gyerekek a szülőkkel, nagyszülőkkel együtt hangolódjanak a közelgő ünnepekre. Köszönet a lelkes anyukáknak és a segítőkész nagyiknak, akik támogatták a hagyományőrző munkánkat” — hangsúlyozták a kisdiákok tanítói.
Bőséges ajándék a szegényebb diákoknak (2014-12-19) A Szatmár Megyei Vöröskereszt Szatmár Megyei Fiókja szervezésében a szatmárnémeti Mircea Eliade Általános Iskolában tanuló 64 gyermek részesült...Tolerancia gyűlölet nélkül (2017-03-21) A szatmárnémeti Mircea Eliade Általános Iskola az idei tanévben is részt vesz abban az iskolák közti versenyben, amelyet a „Mentsétek meg a...Utókarácsonyt tartottak a pusztadaróci romatelepen (2017-01-14) Bár a téli ünnepeknek már vége, a Maurer Alapítvány ajándékozási akciója még tart. A szervezet évek óta nagy hangsúlyt feketet arra, hogy...Hová lett a szeretet? Itt van bennünk! (2016-12-27) Zenés spirituális elmélkedésnek is beillett a Szentlélek plébánia fiataljainak hagyományos karácsonyi koncertje, melynek végére kiderült a...Minden héten szükség lenne… (2016-12-22) A Mosolygós karácsony akció keretében a nehéz körülmények között élő kispeleskei gyermekek mindegyike tartós élelmiszercsomagot kapott, amelyből...	APRÓHIRDETÉS